تورکیه جمهوریتی رادیو تلویزیونی (تی آر تی) باشلیغی ابراهیم اره ن, تی آر تی ورلد ییغیلیشی دایره سیده هردایم بولگن لیگی دیک, جاری ییلده هم دنیا ده گی مهم موضوع لر توغریسیده بحث ایتیلیش نینگ هدف قیلیب آلینگن لیگی نی بیلدیردی.
اره ن, جار ییلده, "پاندمی آرتیدن دنیا ده خلق ارا نظم و اوزگرگن داینامیک لر" عنوانی بیلن 1-2 دسامبرده بولیب اوته دیگن تورتینچی تی آر تی ورلد ییغیلیشی نینگ انسان و وجدان گه کتته اهمیت بیریلیب خلق ارا مقیاسده گی معما لرگه ییچیم یولی تاپیلیشی بوییچه بیر ییغیلیش بوله دیگن لیگی نی بیلدیررایکن, اوتگن 3 ییلده کتته موفقیت لر قولگه کیریتگن لیک لری نی معلوم قیلدی.
ابراهیم اره ن, تی آر تی ورلد ییغیلیشی 2020 نینگ, ینگی تور کرونا ویروس (کووید 19) پاندمی سی سببلی انترنت آرقه لی بولیب اوته دیگن لیگی نی بیلدیردی.
اره ن, "هردایم بولگن لیگی دیک جاری ییلده هم دنیا ده گی مهم مسئله لر توغریسیده بحث ایتیش نی هدف قیلیب آلماقده میز. اوشبو دایره ده 'پاندمی دوری ده نشرات و میدیا نینگ رولی', 'خلق ارا ساغلیق معما لری گه مشترک ییچیم یوللری', 'ایش و تعلیم و تربیه سکتوری نینگ کیله جگی' و خوددی شوو دورده, 'بشری یاردم لر' کبی موضوع لر باره سیده هم بحث ایتیله دی" دییه قید ایتدی.
هدف لری نینگ انیق ایکن لیگی نی بیلدیرگن اره ن, تورکیه نینگ هم موجود بولگن جغرافیه داخل دنیا نینگ همه جایی ده بار بولگن قیدیریش دوری نینگ دوام ایتیاتگن لیگی نی معلوم قیلدی.
ابراهیم اره ن, اوشبو ییغیلیش دایره سیده خوددی شوو قیدیریش گه حصه قوشیش, ییچیم یولی تاپیش, یوز بیرگن حادثه لر نی دنیا گه بیلدیریش و فرقلی فکر لر باره سیده بحث ایتیش اوچون شرایط یره تیب بیریش نی هدف قیلیب آلگن لیک لری نی بیلدیردی.
اره ن, "ویب سایتی میز گه ثبت بوله دیگن همه جاری ییل ده گی آچیق, موازی و همده مجازی ییغیلیش لر گه اشتراک قیلاله دی.  عینی دمده آچیق ییغیلیش لری میز نینگ اجتماعی ترماق آرقه لی کوزه تیلیشی هم ممکن.  اوتگن ییلده 2 مینگ دن آرتیق کیشی نینگ اشتراک قیلگن تی آر تی ورلد ییغیلیشی گه, انترنت آرقه لی بولیب اوته دیگن لیگی اوچون جاری ییلده ینه کوپراق کیشی نینگ قتنه شیشی کوتیلماقده" دییه قید ایتدی.
تی آر تی نینگ قولی ده گی امکانیت لر و فرقلی مفکوره لری بیلن خلق ارا مقیاسده مهم بیر موسسه گه ایلنگن لیگی نی بیلدیرگن اره ن, دوام ایتتریاتگن پروژه و آیدین له تیش کمپاین لری بیلن تورکیه دولتی نینگ نشراتی اورگانی اوله راق انسان لر نی قیزیقتریاتگن اساسی مسئله لر گه دقت قره تیش و جمعیت گه معلومات بیریش نی بیر مسئولیت صفتیده قبول قیلیاتگن لیگی نی بیلدیردی.
ابراهیم اره ن, تی آر تی نینگ خلق ارا مقیاسده بشریت, تینچلیک, رفاه و عدالت گه خدمت قیله دیگن شکلده اوز فعالیت لری نی دوام ایتتیریش گه اهمیت بیریاتگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
